41. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 477 της 19/25 Ιουλ. 1969 (ΦΕΚ Α΄ 145) Περί απλουστεύσεως της δικαιολογήσεως των μισθοδοτικών των εφέδρων και κληρωτών οπλιτών των Ενόπλων Δυνάμεων. Έχοντες υπ’ όψιν: α)Το Ν.Δ. 81/69 «περί παροχών των στρατευσίμων οπλιτών». β)Την υπ’ αριθ. 423/69 γνωμοδότησιν του Συμβουλίου της Επικρατείας, προτάσει των Υπουργών Εθνικής Αμύνης και Οικονομικών, απεφασίσαμεν και διατάσσομεν: Άρθρ.1.-1.Αι εκάστοτε μηνιαίαι παροχαί των περί ων το Ν.Δ. 81/69 οπλιτών και μαθητών καταβάλλονται πλήρεις υπό της Μονάδος ή Υπομονάδος (Λόχου ή ισοδυνάμων σχηματισμών) εις ην οργανικώς ανήκουσι, την τελευταίαν ημέραν εκάστου μηνός εις τους κατά την ημερομηνίαν ταύτην εγγεγραμμένους εις την δύναμιν των μισθοδοτουμένων και μη μισθοδοτηθέντας εν τω μεταξύ δι’ οιονδήποτε λόγον, ασχέτως οιωνδήποτε μεταβολών και ημερομηνίας κατατάξεώς των εις τας Ενόπλους Δυνάμεις. 2.Κατ’ εξαίρεσιν, αι ως άνω μηνιαίαι παροχαί των εν λόγω οπλιτών και μαθητών καταβάλλονται, ωσαύτως, πλήρεις: α)Την ημέραν απολύσεως, εις τους εκ των τάξεων του Στρατού, Ναυτικού και Αεροπορίας απολυομένους. β)Την ημέραν αναχωρήσεως εκ της Μονάδος, εις περίπτωσιν μεταθέσεως, εφ’ όσον η μετάθεσις πραγματοποιείται το τρίτον δεκαήμερον του μηνός, μη μισθοδοτούμενον υπό της νέας Μονάδος εις ην μετατίθενται. γ)Την ημέραν αναχωρήσεως της Μονάδος, λόγω κινήσεως δι’ εκτέλεσιν υπηρεσίας ή εισαγωγής εις Νοσοκομείον ή κανονικής αδείας, εφ’ όσον προβλέπεται ότι κατά την ημέραν πληρωμής θα ευρίσκωνται εκτός της μονάδος. 3.Δεν δικαιούνται παροχών οι κατά την διάρκειαν του μηνός αδικαιολογήτως απουσιάσαντες πέραν των 10 ημερών. Άρθρ.2.-1.Η πληρωμή των περί ων πρόκειται παροχών καταχωρίζεται εις το βιβλίον «Μισθολόγιον» οπλιτών ή μαθητών και αποδεικνύεται, αφ’ ενός μεν δια της υπογραφής των δικαιούχων, αφ’ ετέρου δε και της τοιαύτης του Διοικητού της Μονάδος ή Υπομονάδος ή ετέρου Αξιωματικού προς τούτο οριζομένου υπό του Διοικητού. 2.Η δικαιολόγησις εις βάρος του Δημοσίου των παροχών τούτων θα ενεργήται δια των οριστικών εξόδων του μηνός της Μονάδος, βάσει των κατωτέρω δικαιολογητικών: α)Χρηματικού λογαριασμού, εμφαίνοντος τους κατά βαθμόν πληρωθέντας την τελευταίαν ημέραν του μηνός, τους κατά την διάρκειαν του μηνός πληρωθέντας, κατά την έννοιαν του άρθρ. 1 του παρόντος και τους κατά βαθμόν εις την δύναμιν ανήκοντος και μη δικαιωθέντας παροχών. Το σύνολον της εις τον Χρηματικόν λογαριασμόν αναγραφομένης δυνάμεως δέον να συμφωνή με το σύνολον της εις το «Μισθολόγιον» αναγραφομένης τοιαύτης και το σύνολον του Χρηματικού ποσού με το σύνολον του ποσού του «Μισθολογίου». β)Καταστάσεως, εμφαινούσης την εξέλιξιν της κατά βαθμόν δυνάμεως οπλιτών και μαθητών της Μονάδος ή Υπομονάδος, από της τελευταίας ημέρας του προηγουμένου μηνός, (συμπεριλαμβανομένης), μέχρι της τελευταίας ημέρας του τρέχοντος μηνός, καθ’ ην ενεργείται η πληρωμή των παροχών υπό της Μονάδος ή Υπομονάδος. Άρθρ.3.-Αι περί ων πρόκειται παροχαί υπόκεινται εις κράτησιν εκ 10% αποδιδομένην εξ ημισείας εις το αντίστοιχον Μετοχικόν Ταμείον και Ταμείον Αλληλοβοηθείας των οικείων Κλάδων των Ενόπλων Δυνάμεων. Άρθρ.4.-1.Τα δικαιολογητικά στοιχεία των, κατά τα ως άνω πληρωμών τηρούνται παρά τη Μονάδι, επί μίαν 3ετίαν, υποκείμενα εις τον επί τόπου έλεγχον υπό των ενεργούντων οικονομικούς ελέγχους ή επιθεωρήσεις αρμοδίων Αξιωματικών. 2.Υποχρεωτικώς εντός έτους, θα ενεργήται επί τούτων τακτικός οικονομικός έλεγχος. 3.Αι σχετικαί πράξεις ελέγχου και επιθεωρήσεως θα καταχωρίζωνται επί του «Μισθολογίου». 4.Αι διατάξεις του παρόντος άρθρου δεν έχουν εφαρμογήν εάν, κατά την διάρκειαν του έτους, έλαβε χώραν, καθ’ οιονδήποτε έτερον τρόπον, έλεγχος των δικαιολογητικών στοιχείων των κατά τα άνω πληρωμών. Άρθρ.5.-Πάσα διάταξις αντίθετος προς το παρόν Β.Δ/γμα, καταργείται. Εις τους αυτούς επί της Εθνικής Αμύνης και Οικονομικών Υπουργούς, ανατίθεμεν την δημοσίευσιν και εκτέλεσιν του παρόντος Β.Δ/τος. (Αντί της σελ.288,01(α)  Σελ.288,01(β) Τεύχος 527-Σελ.29 Μισθοί Στρατωτικών και προσαυξήσεις 36.Δ.α.41 